《寿姚应龙侍御尊翁坡僯处士》
明代·苏葵

坡仙亭子隔梅关，亭下人看豸绣还。少日壮心忻有子，平生佳绣了何山。

人间酒力能扶老，天上恩波不碍闲。买断白云三百里，罗浮刚好付商颜。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。